《龙山寺别念昔二叔》
清代·王嵩高

荦确行陂陀，苍然四山暮。淡月生前峰，照见招提路。

远水送孤舟，长天隐春树。渔镫波外悬，僧磬烟中度。

怊怅竹林人，来朝峭帆去。

作者简介：（1735—1800）江苏宝应人，字少林，号海山，晚号慕堂。乾隆二十八年进士。历湖北利川、武昌、汉阳、应城等县知县，直隶河间、天津两府同知，官至广西平乐知府。在官尽心狱讼，痛惩豪猾。有《小楼诗集》。